CELEX: C2005/069/09
Language: et
Date: 2005-03-19 00:00:00
Title: Kohtuasi C-517/04: Eelotsusetaotlus, mille esitas College van Beroep voor het Bedrijfsleven 15. detsembri 2004. aasta määrusega kohtuasjas Visserijbedrijf D.J. Koornstra Zn. V.o.f. versus Productschap Vis

19.3.2005   
            
            
               ET
            
            
               Euroopa Liidu Teataja
            
            
               C 69/4
            
         Eelotsusetaotlus, mille esitas College van Beroep voor het Bedrijfsleven 15. detsembri 2004. aasta määrusega kohtuasjas Visserijbedrijf D.J. Koornstra Zn. V.o.f. versus Productschap Vis
   (Kohtuasi C-517/04)
   (2005/C 69/09)
   Kohtumenetluse keel: hollandi
   Euroopa Ühenduste Kohus on saanud College van Beroep voor het Bedrijfsleven'i 15. detsembri 2004. aasta määrusega esitatud eelotsusetaotluse kohtuasjas Visserijbedrijf D.J. Koornstra Zn. V.o.f. v. Productschap Vis, mis saabus kohtukantseleisse 20. detsembril 2004.
   College van Beroep voor het Bedrijfsleven küsib Euroopa Kohtult eelotsust järgmistes küsimustes:
   
               1.
            
            
               Kas vaidlusalune maks, mis on määratud liikmesriigi äriühingule krevettide veo eest kalalaeval, mis on registreeritud selles liikmesriigis, ning mida kasutatakse kõnealuses liikmesriigis krevetisõelade ja koorimisseadmete rahastamiseks, on kooskõlas ühenduse õigusega, eriti EÜ artiklitega 25 ja 90, kui äriühing peab maksma maksu ka mujal ühenduse piires veetavate krevettide eest?
            
         
               2.
            
            
               Kas vastust eelmisele küsimusele mõjutab:
               
                           a.
                        
                        
                           koht, kust krevetid on püütud;
                        
                     
                           b.
                        
                        
                           asjaolu, et pärast vedu mujal ühenduse piires viiakse krevetid liikmesriiki, kus kalalaev on registreeritud;
                        
                     
                           c.
                        
                        
                           asjaolu, et mujal ühenduse piires toimuva veo puhul peab samuti maksma krevettide sõelumise ja koorimise eest?